Иван Вазов
Есен

chitanka.info

Закапаха листата,

посърна ми тревица,

повяхнаха цветята:

я гледайте земята

тъжи като вдовица!

        Престаха всички птички

да пеят като луди,

усърнал’те горички

веч никой глас не губи,

и малки лястовички

студът далеч прокуди.

        Не бойте се, градини,

цветя, гори листнати!

Зимата ще да мине

и пролет пак ще прати

премени вам богати!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.